NaiveNeuron/SloPal huggingface dataset:
Tkáčová, Jarmila, poslankyňa NR SR (2011-03-31):
Ďakujem za slovo, pán predsedajúci. Vážená pani ministerka, ďakujem pekne za odpoveď na otázku. Ja som sa pôvodne v doplňujúcej otázke chcela práve pýtať na to technické monitorovacie zariadenie, ktoré všetci poznáme z filmov, na ten známy obojok. Dôvod, prečo sa pýtam na využívanie alternatívnych trestov, je hlavne ten, že tie princípy ukladania trestov hovoria o zásade personality, čiže trest by mala dostať alebo by mala byť ním postihnutá len osoba, ktorá spáchala trestný čin, a nie jeho rodina. A pri využívaní alternatívnych trestov, hlavne pri prečinoch, sa ten dopad na rodinu odsúdeného podstatne znižuje. Čiže to je taká tá sociálna stránka používania alternatívnych trestov. A potom je to aj prínos pre štátny rozpočet. Dnes všetci hovoríme o šetrení, čiže ten ekonomický prínos výkonu trestu v domácom prostredí určite nie je zanedbateľný. Takže ja budem všetkými desiatimi prstami podporovať, keď bude treba aj legislatívne zmeny v tomto smere. A na záver chcem všetkým nám, ktorí sme vodiči, povedať, že musíme si uvedomiť, to som si ja nedávno uvedomila, že vlastne keď nastupujeme do auta, tak sme v podstate, tak ľudovo to poviem, všetci jednou nohou v base, lebo stať sa môže hocičo. Napríklad naposledy medializovaný prípad košickej vodičky, ktorá išla na zelenú, na červenú jej na priechod vstúpil chodec, ktorý bol pri nehode usmrtený, a súd vyhlásil rozsudok o vine tejto vodičky. Čiže ozaj musíme si byť vedomí, že môže nás to hocikoho postihnúť. Našťastie tam trest potom bol iba peňažný. Ďakujem pekne.
B. Bugár, podpredseda NR SR: (2005-11-08):
Prerušujem rokovanie o tomto bode programu. Budeme pokračovať v rokovaní o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 446/2001 Z. z. o majetku vyšších územných celkov v znení zákona č. 521/2003 Z. z. , ktorý máte ako tlač 1243. Návrh zákona odôvodní poverený člen skupiny poslancov Karol Mitrík. Pán poslanec, máte slovo. K. Mitrík, poslanec: Vážený pán podpredseda, kolegyne, kolegovia, predkladám návrh skupiny poslancov na vydanie zákona, ktorým sa dopĺňa zákon č. 446/2001 Z. z. o majetku vyšších územných celkov v znení zákona č. 521/2003 Z. z. Predkladajú ho poslanci Karol Mitrík, Iván Farkas, Pavol Abrhan. Chcem na úvod krátko povedať, že navrhovanou právnou zákonnou úpravou sa odstraňuje nerovnoprávne postavenie obcí pri nadobúdaní vlastníckeho práva a vytvárajú sa lepšie podmienky na efektívnejšie a hospodárnejšie a hlavne adresnejšie využívanie verejného majetku, ktorý je nepotrebný alebo ktorý je prebytočný vo vyššom územnom celku. Je to veľmi krátka novela, preto nebudem o nej veľa hovoriť a chcem vás všetkých poprosiť o podporu tejto novely.
Tankó, Viliam, poslanec NR SR (2024-01-19):
Ďakujem, pani poslankyňa, za vaše vystúpenie. Vy ste spomínali porušovanie ľudských práv. Tak k tejto téme by som sa chcel vyjadriť aj ja. Pán premiér so svojimi kamarátmi na tlačových konferenciách, kde dokonca viseli esesácke kabáty, deklaroval, že keď príde k zmene na politickej scéne po voľbách, prinesie do vládnutia pokoj, rozvahu, odbornosť a stabilitu. Každý deň sme mohli pozerať, prípadne počúvať jeho slová o ochrane ľudských práv, ktoré boli v rokoch 2020 – 2022 neustále porušované. Mohli ste nadobudnúť pocit, že už aj keď ste otvorili chladničku, vybehol z nej na vás Fico a kričal na vás, ako tento štát chráni a podporuje zlodejov, mafiánov a ako sa tu kradne a porušujú práva ľudí vo vyšetrovacích väzbách. A teraz otvoríte tú chladničku a opäť z nej, bohužiaľ, vykrikuje pán Fico, ako touto novelou Trestného zákona zabezpečí dlho očakávaný poriadok, stabilitu a spravodlivosť. Pán Fico, veď využijem vaše prirovnanie: Ak niečo chodí ako kačka, kváka ako kačka, je to proste kačka. Toto je revanš a vy potrebujete zachrániť svojich ľudí. Tuto už nejde vôbec o záujem obyčajných ľudí, ktorí žijú tu na Slovensku. Ďakujem ešte raz za vaše vystúpenie.
Blanár, Juraj, podpredseda NR SR (2022-10-26):
Ďakujem, pán spravodajca. Chcem poprosiť pána poslanca Pročka, aby netelefonoval v rokovacej sále. Otváram rozpravu, vážené pani poslankyne, páni poslanci. Neobdržal som žiadnu písomnú prihlášku do rozpravy, dávam teda možnosť sa prihlásiť ústne do rozpravy. Konštatujem, že nehlási sa nikto, preto vyhlasujem rozpravu za uzavretú. Predpokladám, že ani pán navrhovateľ, ani pán spravodajca nemajú čo dodať, keďže neprebehla žiadna rozprava, preto budeme hlasovať o tomto bode programu zajtra o jedenástej hodine. Prerušujem rokovanie o tomto bode programu. Oboch poprosím, aby ostali na svojich miestach, lebo budeme pokračovať v ďalšom rokovaní o bode v prvom čítaní, ktorým je vládny návrh zákona, ktorým sa mení a dopĺňa zákon č. 321/2002 Z. z. o ozbrojených silách Slovenskej republiky v znení neskorších predpisov a ktorým sa mení a dopĺňa zákon č. 124/1992 Zb. o Vojenskej polícii v znení neskorších predpisov . Tento návrh je pod parlamentnou tlačou 1208, návrh na pridelenie výborom je v rozhodnutím predsedu Národnej rady 1274. Opäť udeľujem slovo pánovi ministrovi obrany, aby tento návrh odôvodnil. Nech sa páči.
Sulík, Richard, predseda NR SR (2011-07-08):
Dámy a páni, pán minister sa dostavil. Chcel by som vás, pán minister, požiadať o to, aby ste rešpektovali rokovacie hodiny. Čaká tu niekoľko poslancov len a len na vás. Predpokladám, že je vo vašom záujme, aby prechádzali vám zákony. Takže na rade je posledný písomne prihlásený poslanec pán Kolesík. Pán Kolesík, nech sa páči, máte slovo. (Pokračovanie v rokovaní o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 346.)
Ďuriš Nicholsonová, Lucia, podpredsedníčka NR SR (2019-05-13):
Najprv dám slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Federičovi, aby predniesol spravodajskú informáciu.
P. Muránsky, poslanec: (2001-12-17):
Konštatujem, že predmetný návrh spĺňa z formálnoprávnej stránky všetky náležitosti uvedené v § 67 a § 68 zákona NR SR o rokovacom poriadku Národnej rady Slovenskej republiky. K predmetnému návrhu zákona si dovolím ponechať svoje vystúpenie v druhom čítaní, ale chcem dopredu avizovať, že podľa rečí poslancov, ktorí budú vystupovať v druhom čítaní k tomuto návrhu zákona, budeme asi veľmi rýchlo vedieť aj smer lobistických skupín, ktoré budú od istých chovateľov a obchodníkov s týmito voľne žijúcimi živočíchmi prebiehať. Takže smer diskusie nám bude veľmi jasný. Bude to problematický zákon alebo je to problematický zákon, ako aj celý obchod s týmito voľne žijúcimi živočíchmi, rovnako ako avizoval minister životného prostredia. S ohľadom, pán predsedajúci, na oprávnenia, ktoré pre mňa ako spravodajcu výboru vyplývajú, odporúčam, aby Národná rada sa potom uzniesla v zmysle § 73 ods. 3 písm. c) rokovacieho poriadku NR SR, že po rozprave odporučí predmetný návrh zákona prerokovať v druhom čítaní. Súčasne odporúčam prideliť návrh zákona v druhom čítaní na prerokovanie ústavnoprávnemu výboru, výboru pre financie, rozpočet a menu, výboru pre hospodárstvo, privatizáciu a podnikanie, výboru pre pôdohospodárstvo, výboru pre verejnú správu a výboru pre životné prostredie a ochranu prírody. Za gestorský výbor navrhujem v súlade s citovaným návrhom predsedu Národnej rady Slovenskej republiky výbor pre životné prostredie. Predseda NR SR navrhuje, aby výbory, ktorým bol zákon pridelený, ho prerokovali v lehote do 22. januára a gestorský výbor v lehote do 24. januára. Ďakujem, pán predsedajúci. M. Andel, podpredseda NR SR: Ďakujem. Otváram rozpravu o tomto bode nášho rokovania. Keďže som nedostal písomne žiadnu prihlášku, pýtam sa, či sa niekto hlási ústne. Vidím, že nikto. Končím rozpravu, takisto aj prerušujem rokovanie o tomto bode nášho programu. Budeme pokračovať teraz prvým čítaním o vládnom návrhu zákona o používaní genetických technológií a geneticky modifikovaných organizmov . Vládny návrh zákona ste dostali ako tlač 1245, návrh na pridelenie vládneho návrhu zákona na prerokovanie výborom Národnej rady Slovenskej republiky máte v rozhodnutí predsedu Národnej rady Slovenskej republiky pod č. 1365. Z poverenia vlády Slovenskej republiky návrh zákona uvedie minister životného prostredia Slovenskej republiky pán László Miklós. Prosím pána ministra, aby sa ujal slova.
Grendel, Gábor, podpredseda NR SR (2022-02-08):
Pán poslanec Borguľa, nevidím ho v sále, takže nebude mať procedurálny návrh. Pán poslanec Kerekréti.
B. Bugár, podpredseda NR SR: (2005-01-19):
V rokovaní bude pokračovať vládnym návrhom zákona, ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov (tlač 964). Rozhodnutie o pridelení návrhu zákona výborom máte pod č. 976. Vládny návrh zákona uvedie minister životného prostredia László Miklós. Pán minister, máte slovo.
Jarjabek, Dušan, poslanec NR SR (2022-04-28):
Ďakujem za slovo, pán predsedajúci. No, v náväznosti na slová pána podpredsedu Národnej rady, môjho cteného kolegu, dámy a páni, ak vám to ešte nie je jasné, čo sa tu deje v tejto republike, čo ste spôsobili, že sa tu deje v tejto republike, nech sa páči, choďte dole sa pozrieť, choďte sa pozrieť dole, ako je tam tých dvetisíc rozhorčených ľudí, choďte tam, kto má odvahu, môžete sa, pán kolega, smiať, koľko chcete, to sú totižto aj bývalí vaši voliči... (reakcia z pléna a zaznievanie gongu), ktorí vás už v živote nebudú voliť, v živote. A vás už vôbec nie, hej. Takže choďte sa tam pozrieť dole, kto má odvahu, len pozrieť, len pozrieť, aby ste vedeli, aká je atmosféra v tejto republike. A to je začiatok, lebo vy ste tu len dva roky, ešte ste tu chceli tie dva roky ďalšie byť. No tak ak sa vám to podarí, nech sa páči. Ale v náväznosti zase na to, čo povedal pán poslanec Blanár, ak hovoril o... o pani Zemanovej. Viete, pani Zemanová už hrá o svoju politickú kandidátku, preto bola taká ostrá, blbo ako ostrá, my jej tak ľudovo hovoríme teta Anka. Nuž teta Anka sa dnes vyfarbila teda parádne a teta Anka len dokázala, že vy všetci hráte o tú kandidátku vašu ďalšiu, lebo, dámy a páni, povedzme si otvorene, na základe vášho vládnutia, na základe tých volovín, ktoré tuná vyvádzate aj dnes, vy tam na tej ľavej strane, po mojej ľavej ruke, 70-80 % z vás už tu nikdy v živote nebude, nikdy. Len tu na tejto strane (rečník rukou ukázal na pravú stranu sály) bude o tých 70 a 80 % ľudí viac, a to vy viete, z toho máte strach, a preto chcete dávať opozíciu do basy. Toto vás dobehne neuveriteľne rýchlo, zapamätajte si tieto slová, čo bude o dva roky. Nebudete tu a vy to veľmi dobre viete.
Bugár, Béla, podpredseda NR SR (2019-09-24):
Ďakujem. Dávam teraz slovo spravodajkyni, ktorú určil navrhnutý gestorský výbor pre kultúru a médiá, pani poslankyni Milanovej. Nech sa páči.
E. Vestenický: (2007-12-07):
Zároveň určil Výbor Národnej rady Slovenskej republiky pre obranu a bezpečnosť, aby pripravil správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. Výbor prerokoval návrh na ukončenie pôsobenia príslušníkov ozbrojených síl v operácii Iracká sloboda na svojej 26. schôdzi 13. novembra 2007. Súhlasil s ním a odporučil Národnej rade Slovenskej republiky podľa čl. 86 písm. k) Ústavy Slovenskej republiky a § 12 ods. 5 a 6 zákona č. 321/2002 Z. z. o ozbrojených silách Slovenskej republiky v znení neskorších predpisov vysloviť súhlas s ukončením pôsobenia príslušníkov ozbrojených síl Slovenskej republiky v tejto operácii. Výbor Národnej rady Slovenskej republiky pre obranu a bezpečnosť odporúča Národnej rade Slovenskej republiky prijať návrh na uznesenie, ktoré je súčasťou tejto správy. Pán predseda, prosím, otvorte rozpravu.
Jurinová, Erika, podpredsedníčka NR SR (2014-12-03):
Ďakujem, pán poslanec. Na vaše vystúpenie sú tri faktické poznámky. Uzatváram možnosť prihlásiť sa. Nech sa páči, pán poslanec Kaník, sa nenachádza v miestnosti. Nie je tu. Pani poslankyňa Mezenská, nech sa páči.
Bugár, Béla, podpredseda NR SR (2019-06-18):
Ďakujem. Teraz dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Kresákovi.
Pčolinský, Peter, podpredseda NR SR (2023-05-09):
Pán poslanec Viskupič.
Pčolinský, Peter, poslanec NR SR (2019-09-19):
Ďakujem pekne. Nemám 1,5 milióna kilometra najazdených. Mám možno 500-tisíc, keďže jazdím od 18 rokov. Považujem sa za skúseného vodiča, ktorý dáva pozor na cestách, ale keď si spomeniem, keď som mal 18, 19, 20, 22 rokov, pani ministerka, keď si vytiahnete nejaké moje staré záznamy, nájdete tam, úplne vážne, možno 30 pokút za rýchlosť. Mladý, nerozvážny, jednoducho nezodpovedný. Ja si neviem predstaviť 18-ročné, lebo je to dieťa, stále je to dieťa. Však viete aj chlapi, ktorí majú 30, sú častokrát ešte deti, aspoň to naše ženy hovoria. A ja si neviem predstaviť 18-ročného chlapca za volantom takého kolosu. Občas potrebujem previesť nejaký nábytok, tak požičiam si od kamaráta dodávku. A to sú, to sú malé dodávky, Mercedes Vito a podobné typy. A mám problém sadnúť si za dodávku, odšoférovať to, lebo predsa len nie je osobné auto. Čiže cítim dosť veľkú nervozitu pritom. A ja si fakt neviem predstaviť 18-ročných, že sadnú si za kamión. Tento návrh zákona považujem za, neviem, možno nezodpovedný. A musím povedať, že poznám veľmi veľa zamestnancov v najväčšej špeditérskej spoločnosti na Slovensku. Mnohí pochádzajú z môjho okresu. Pracujú v tejto firme dlhé roky, keďže firma pochádza z môjho mesta, a jednoducho najväčší problém je práve s tými najmladšími vodičmi, pretože sú nezodpovední. Častokrát porušujú rýchlosť, častokrát jazdia nezodpovedne. Neviem, ten, ten zákon jako, ja by som naozaj na mieste navrhovateľa ho stiahol.
Suja, Miroslav, poslanec NR SR (2022-03-22):
Ďakujem za slovo. Tak, pán poslanec Ledecký, keby na začiatku nenabili tí dobrovoľníci, charita a možno niektoré neziskovky, tak tu máme humanitárnu katastrofu. Áno, teraz je situácia iná, myslím si, že sa to už polepšilo, že vidno, že konečne zabral aj štát, ale ten začiatok, keby to nepodchytili títo nadšenci, tak máme tu veľký problém. Tu zaznelo, že čo potrebujú. Viete, ako aj kolegyňa poslankyňa druhá hovorila, najviac sa na mňa obracajú tieto matky s deťmi, čo potrebujú: vesty, prilby, taktické topánky a lieky. Ani nie pre seba a pre tie deti, že niečo, ale pre tých mužov, ktorí tam ostávajú. Kolegyňa sa, niekto sa... alebo vy, neviem, kto sa ma to pýtal, že nepriestrelné vesty. No my sme boli kúpiť predvčerom v Nemecku 20 kusov, 509 euro stála jedna. Ešte tam asi zostalo 15 kusov v jednom sklade. Ak chcete, dám vám informácie. A čo sa týka, že sa vy... niektoré úrady štátnej správy alebo ministrovi vnútra ste niečo vytýkali. Čo sa týka cudzineckej polícii, ja musím povedať, že cudzinecká polícia v Banskej Bystrici koná profesionálne, rýchlo, som bol milo prekvapený, bolo to fakt rýchle a dobré. Horšie to je, už bolo s úradom práce, školstvom a s lekársku starostlivosťou. Tu vláda alebo úrady štátnej správy majú ešte veľké problémy a ja si myslím, že majú čo doháňať. A čo sa týka, že tí Ukrajinci sú pre nás príležitosť, áno, beriem to tak, že niekoľko desiatok tisíc pracovných miest bolo neobsadených a ja ako podnikateľ som sám vnímal, že nevedel som zohnať ľudí. A ja si myslím, že keď títo ľudia tuná ostanú niektorí, ako povedal kolega Kočiš, je to minimum, možno to bude 10, možno 20 %, tak nebude to na škodu, bude to pre Slovensko na prínos. Nebude to prínos pre Ukrajinu, lebo, dá sa povedať, že ľudia, ktorí budú vytvárať nejaké hodnoty, ostanú u nás a ja si myslím, že nám ako Slovenskej republike to nijako nepoškodí. A budem veľmi rád, keď sa tu začlenia do spoločnosti. Ďakujem.
M. Hort, podpredseda NR SR: (2008-05-15):
Prosím teraz spoločnú spravodajkyňu, ktorú určil navrhnutý gestorský výbor pre sociálne veci a bývanie, ktorou je pani poslankyňa Milada Belásová, aby predniesla úvodnú spravodajskú informáciu. Nech sa páči.
Beluský, Martin, poslanec NR SR (2022-03-30):
Ďakujem za slovo. Pán poslanec Marian Kotleba v príspevku spomínal ten azylový zákon a pri tejto príležitosti treba pripomenúť, že tie zákony, ktoré sa týkali Ukrajiny alebo lex Ukrajina, sme tu mali už dvakrát a v obidvoch prípadoch napriek tomu, že tam boli aj dobré veci, tam zase boli veci, ktoré celé tie zákony proste z nejakého dôvodu museli poškodiť, že nielen nejaké zneužívanie tej krízy na to, že si tam nejaké firmičky robia svoj biznis, ale aj samotné zákony priamo tu v parlamente sú zneužívané pri takýchto krízach a situáciách. Veď treba spomenúť znovu ten inštitút toho blokovania, ktorý bol bez akejkoľvek spoločenskej diskusie, bez riadnych definícií, čo je to závažná dezinformácia. Nebolo to premyslené do detailov a dnes vidíme dôsledky vlastne tohto inštitútu, že vlastne to bolo v skutočnosti ušité na mieru na niektoré portály a zneužité pri tejto situácii s Ukrajinou. A počuli sme tu aj zo strany ministra Mikulca aj Matoviča výhovorky, že v tých štátnych hmotných rezervách, že neboli žiadne stany, nebol tam materiál, že nedalo sa to proste, museli preto použiť nejakú inú externú firmu, aby to zabezpečila, ale veď oni si asi zabudli uvedomiť, že predsa oni sú tu už dva roky, dva roky vládnu, už sú v polovičke volebného obdobia. Za to obdobie pri tom obrovskom náraste štátneho dlhu mohli nájsť aj nejaké peniaze na to, aby zabezpečili materiálne hmotné rezervy, či už testami, ktoré im tam chýbali alebo stanmi, ktoré im tam teraz chýbajú. Neurobili nič. Jednoducho dva roky nič, ale za všetko môže predchádzajúca vláda. Čiže to sú také detaily, ktoré treba si všímať a práve tam si človek uvedomuje, že v skutočnosti sú to len výhovorky a v skutočnosti ide asi len o ten biznis, bohužiaľ.
B. Bugár, podpredseda NR SR: (2005-05-17):
(Prerušenie rokovania o 12.53 hodine.) (Pokračovanie rokovania o 13.59 hodine.)
Drábiková, Lucia, poslankyňa NR SR (2020-09-18):
Vážený pán predsedajúci, vážené kolegyne, vážení kolegovia, chcem sa prihovoriť za tento návrh zákona, ktorý spolu s Jankom Herákom predkladáme. Deti v detských domovoch sú naozaj mimoriadne zraniteľnou skupinou a práve táto zraniteľná skupina vyžaduje naozaj sociálnu pomoc od štátu a veľmi dôležitý je faktor tej kontinuity, tej kontinuálnej pomoci. Vo svojej praxi som sa naozaj často stretávala s ľuďmi, ktorí vyšli z detských domov alebo z profesionálnych rodín a možno v tej prvotnej eufórii po tom odchode z toho detského domova sa snažili postaviť na vlastné nohy a častokrát, žiaľ, aj padli. Skupina ľudí, skupina detí, alebo teda mladých dospelých, ktorí vyrastajú v detskom domove, je veľmi zraniteľná aj z hľadiska toho, že tam absentuje nejaké to rodinné zázemie. Častokrát tie pracovné návyky a vôbec pohľad na to, ako hospodáriť s financiami a tak ďalej, nie sú, nie sú pripravení jednoducho častokrát prevziať ten život do vlastných rúk a potom sa veľmi často stávajú ľuďmi bez domova. A toto je veľmi, veľmi taká náročná situácia. Pretože častokrát potom títo ľudia sú vlastne klientami charít a rôznych organizácií, ktoré sa im snažia nejakým spôsobom pomáhať. Mojou mienkou je, že oveľa lepšie je takýmto veciam predchádzať a podať im pomocnú roku aj takýmito nástrojmi, ktoré vlastne prinášame v tomto navrhovanom, v tejto navrhovanej novele, aby naozaj bola možnosť vytvoriť im tie úspory a preklenúť vlastne to obdobie, kedy sa učia fungovať samostatne. Je to jeden z krokov a som presvedčená o tom, že by tých krokov malo byť určite viacej v rámci tejto pomoci. A takisto veľmi bude dobré, ak budú mať ako keby dlhšiu dobu na takého rozmyslenie, lebo mnohí títo mladí ľudia si možno ani nechcú najprv dokončiť tú strednú školu alebo jednoducho chcú, chcú už sa postaviť na svoje nohy a potom si to rozmyslia. Možno by chceli na sebe popracovať, ale chýba im to zázemie a sú nútení vlastne zarábať si a postarať sa o to bývanie. Častokrát som sa v praxi stretávala s tým, že práve odchovanci detských domovov naozaj prešli na taký spôsob života, ktorý mali podobný možno aj ich rodičia. Ono sa to generačne prenáša. A myslím si, že dobre nastavená sociálna politika a prevencia by mohla pomôcť v tom, aby sa tento generačný prenos neuskutočňoval a aby sme ich pomohli vlastne zmeniť, zmeniť to nastavenie, aby z nich nebola ďalšia, ďalšia generácia ľudí, ktorí žijú po ubytovniach, a možno tie svoje deti, tiež nebudú sa vedieť o ne postarať či už zo sociálnych, alebo iných dôvodov. Takže vás chcem poprosiť, milé kolegyne, milí kolegovia, o podporu tohto zákona, pretože ide naozaj o veľmi zraniteľnú skupinu. Ďakujem.
T. Cabaj, podpredseda NR SR: (2009-06-03):
V rozprave ďalej vystúpi predseda zahraničného výboru pán Boris Zala. Pripraví sa predseda klubu SMK Gyula Bárdos.
Glváč, Martin, podpredseda NR SR (2016-09-07):
Pán poslanec Bublavý.
Blanár, Juraj, minister zahraničných vecí a európskych záležitostí SR (2024-01-11):
Pán poslanec, ja si myslím, že v odpovedi, ktorú som prečítal, je toto zodpovedané. Keby ministerstvo akýmkoľvek spôsobom pochybovalo o tom, že by to nebolo schopné naplniť, tak určite by pán minister naznačil, že potrebujú posilniť a tak ďalej. Skôr ide o to, že došlo k dohode, ktorí, tí ktorí mali na starosť šport, ktorý nebol súčasťou vzdelávania, sa odčlenia a pôjdu na ministerstvo nové a ktorí ostanú a budú napĺňať tento školský šport, ktorý je nevyhnutný, a myslím si, že správny. Ďakujem, pán predsedajúci, skončil som.
Bugár, Béla, podpredseda NR SR (2011-07-07):
Ďakujem pekne. Budeme pokračovať zajtra o 9.00 hodine. (Prerušenie rokovania o 19.17 hodine.)
Zmajkovičová, Renáta, podpredsedníčka NR SR (2012-06-29):
Ďakujem, pani poslankyňa. (Pozn. red.: Národná rada Slovenskej republiky zvolila Alenu Šiškovú a Jozefa Maruščáka za členov Súdnej rady Slovenskej republiky. ) Pokračujeme v oznámení výsledkov tajného hlasovania o návrhu na voľbu kandidátov na členov disciplinárnych senátov (tlač 105). Nech sa páči, pani overovateľka, máte slovo.
Paška, Pavol, predseda NR SR (2013-03-20):
(Hlasovanie.) 139 prítomných, 54 za, 74 proti, 6 sa zdržalo, 5 nehlasovalo. Návrh sme neschválili.
Zmajkovičová, Renáta, podpredsedníčka NR SR (2014-02-06):
Ďakujem, pán minister. Pán poslanec máte doplňujúcu otázku? (Reakcia z pléna.) Nech sa páči.
J. Laššáková, poslankyňa: (2008-11-05):
Dovoľte mi, aby som vám predložila pozmeňujúci návrh k vládnemu návrhu zákona, ktorým sa menia a dopĺňajú zákony v pôsobnosti Ministerstva spravodlivosti Slovenskej republiky v oblasti civilného práva v súvislosti so zavedením meny euro. Máte to ako tlač 717. Chcem povedať, že môj pozmeňujúci návrh bol predložený v písomnej podobe, máte ho v laviciach, ale v súlade s rokovacím poriadkom ho prečítam. Ide skôr o legislatívnotechnické úpravy. Bod 1. V čl. III bod 5 znie: „V § 202 sa odsek 3 dopĺňa písmenom p), ktoré znie: „p) súd úplne vyhovel návrhu o premene podľa osobitných predpisov30a)“.“ Odôvodnenie. Ide o legislatívnotechnickú úpravu s ohľadom na nadobudnutie účinnosti ostatnej novelizácie Občianskeho súdneho poriadku, ktorá nadobudla účinnosť 15. októbra tohto roku. A v čl. I v 109. bode sa doplnilo ustanovenie § 202 ods. 3 písm. o) a v tejto súvislosti je potrebné vykonať aj túto úpravu. Po druhé. V čl. I, čl. III, čl. V, čl. X a v čl. XIII sa dopĺňajú úvodné vety o novelizácie zákonov, ktoré nadobudli účinnosť v štádiu prerokúvania tlače 717 v Národnej rade Slovenskej republiky. Prosím vás o podporu predloženého pozmeňujúceho návrhu. Ďakujem pekne.
Laššáková, Jana, podpredsedníčka NR SR (2013-05-16):
Dobre. Pani poslankyňa bola posledná, požiadala o vyňatie dvoch bodov zo spoločnej správy. Nie je faktická poznámka. Vyhlasujem rozpravu za skončenú. Chce k rozprave zaujať stanovisko navrhovateľka? Pani ministerka? Nie? Nie? Nie. Dobre. Spravodajca? Nie. Prerušujem rokovanie o toto bode programu. A nasleduje, nasledujúcim bodom programu je druhé čítanie o vládnom návrhu zákona o Národnom zdravotníckom informačnom systéme a o zmene a doplnení niektorých zákonov . Vládny návrh zákona je pod tlačou 408. Spoločná správa výborov má tlač 408a. Pani ministerka, nech sa páči, odôvodnite tento vládny návrh zákona.
Glváč, Martin, podpredseda NR SR (2017-03-24):
Ďakujem. S faktickými poznámkami – traja poslanci. Ukončujem možnosť prihlásenia sa. Pán poslanec Blaha.
Záborská, Anna, poslankyňa NR SR (2021-09-28):
Ďakujem pekne, pán predseda. Richard, ďakujem ti, že si popísal na príklade svojej rodiny. Ty si sa nechcel chváliť, ani vystatovať, ale na príklade svojej rodiny si popísal, že tá rodina môže prijať, keď je rozhodnutá prijať ten život a ja som presvedčená, že boli ste rozhodnutí ešte pred manželstvom tie deti prijať, aj v tých ťažších situáciách. Vieme veľmi dobre, že príčinou aj ukončenia tehotenstva je citová nestabilita, sociálna chudoba, rozpad rodín, ktoré sa konajú čím ďalej, tým viac, a je to často problém zdravia a problém sociálny, a preto my tu hovoríme o prevencii. Obyčajne žena, ktorá zistí, že je tehotná, tak sa tomu tehotenstvu poteší. Tam je dokázané štatisticky, že málokedy to samotné tehotenstvo je príčinou toho potratu. Sú to tie okolnosti, za akých to tehotenstvo vzniklo. A preto je tu ten náš zákon, aby sme analyzovali tie okolnosti, prečo tá matka alebo ten pár sa nakoniec rozhodne pre potrat, aby sme vedeli tie okolnosti a aby sme týmto ľuďom, ľuďom pomohli, pretože si uvedomujeme, že pomôcť takýmto ľuďom je zodpovednosť celej spoločnosti, ale aj legislatívy. Ďakujem pekne.
Bagačka, Michal, poslanec NR SR (2014-06-25):
Pán predseda, dajte, prosím, hlasovať o tom, že Národná rada v súlade s rozhodnutím predsedu prideľuje predložený návrh zákona na prerokovanie výborom: ústavnoprávnu výboru a Výboru Národnej rady pre hospodárske záležitosti; ďalej aby za gestorský výbor určila hlasovaním Výbor Národnej rady pre hospodárske záležitosti a aby určené výbory návrh zákona prerokovali do 4. septembra 2014 a v gestorskom výbore do 8. septembra 2014 od prerokovania v Národnej rade v prvom čítaní.
Vašečka, Richard, poslanec NR SR (2024-01-10):
Ďakujem pekne, prajem kolegom a kolegyniam dobré ráno, dobrý deň. Ďakujem pani poslankyni, ktorá otvorila dnešný deň, pani poslankyni Gažovičovej, na začiatku si tak učiteľsky pekne položila tri otázky, že ako, čo a prečo. To sa mi páči, aj ten, aj to spomenutie školstva ako, ako priority, ktorá by mala byť niečo, čomu sa venujeme na prvom mieste, nie skracovaniu trestných sadzieb alebo rušeniu špeciálnej prokuratúry a ďalších inštitúcií. Ale vrátim sa k tomu, že ako. No v skrátenom legislatívnom konaní, evidentne je tu teraz podľa mňa aj určitá tvrdohlavosť, ak takto budeme postupovať z našej strany taký pokojný odpor, nenásilný, ale vecný a časovo náročný, no tak sa tu bude naťahovať, nebude to až tak v skrátenom legislatívnom konaní, ale plnohodnotne to nenahradí takú odbornú diskusiu, ako keď sa zavádzal akýkoľvek štátny úrad, aj Úrad špeciálnej prokuratúry, tak to trvalo nejaké mesiace až roky, to znamená, že boli tam rôzne odborné diskusie, bolo tam medzirezortné pripomienkové konanie, ktoré tiež pani poslankyňa spomenula vo svojom prejave, že je to niečo, kde nielen poslanci, nielen odborníci, ale vlastne aj verejnosť sa môže vyjadriť, môžu dať pripomienky a aj z toho môžu tvorcovia, navrhovatelia týchto úprav vnímať, že či je to dobré, či je to zlé. Ale zdá sa, že naozaj neodmietame to len preto, ako to ide, že je to len nejaká formálna chyba v tom skrátenom legislatívnom konaní, ale odmietame aj to, čo sa ide diať, lebo aj tá samotná podstata je zlá. A prečo, tak niektoré veci vieme pomenovať a niektoré veci sú skryté, ktoré sa môžme len domnievať, ale myslím si, že aj tie dôvody prečo sa to deje, nie sú dobré. Ďakujem.
Ďuriš Nicholsonová, Lucia, podpredsedníčka NR SR (2016-10-19):
Týmto sme vyčerpali prihlásených do rozpravy. Pán minister, vy chcete reagovať, chcem sa opýtať v rámci rozpravy alebo ako záverečné slovo navrhovateľa? (Reakcia ministra.) V rozprave? Takže v rámci rozpravy vystúpi pán minister. Nech sa páči.
B. Bugár, podpredseda NR SR: (2005-03-21):
(Hlasovanie.) Prítomných 144 poslancov, za návrh 141, zdržali sa 3. Konštatujem, že sme v treťom čítaní , preto otváram rozpravu v rámci tohto čítania a pýtam sa, či sa hlásil niekto do rozpravy? Konštatujem, že nie je to tak. Vyhlasujem rozpravu za skončenú. Nech sa páči, záverečné hlasovanie.
Grendel, Gábor, podpredseda NR SR (2023-06-22):
Ďakujeme pekne, pán minister, prosím, aby ste zaujali miesto pre navrhovateľov. Dávam teraz slovo spoločnej spravodajkyni z výboru pre verejnú správu a regionálny rozvoj pani poslankyni Jane Majorovej Garstkovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Blaha, Ľuboš, podpredseda NR SR (2023-11-22):
... témou nie je podpredseda Národnej rady, témou je predložený zákon. Ešte raz, vyjadrujte sa k téme. Nech sa páči, máte slovo.
Drábiková, Lucia, poslankyňa NR SR (2021-10-05):
Ďakujem, kolegovia, za vaše faktické poznámky. Táto téma je naozaj ťažká, boľavá a, žiaľ, častokrát sa v tej diskusii využívajú rôzne argumenty, ako napokon aj naša kolegyňa teraz na Facebooku hovorí o kyretáži po zamĺknutom potrate v súvislosti s umelým ukončením tehotenstva. Budem rada, ak to pani Marcinková vysvetlí. Ja som jej odpísala. Bola by som veľmi rada, ak by sme sa vedeli držať naozaj vecných argumentov, a myslím si, že tých vecných argumentov aj v návrhu zákona je, a veľmi rada venujem knižky, ktoré som spomínala aj v rozprave, práve do Parlamentnej knižnice, aby boli tuto dolu k dispozícii všetkým tým, ktorí si chcú prečítať o príbehoch ľudí, ktorí sa síce narodili značne hendikepovaní, avšak napriek tomu ich život preukázal veľký zmysel a boli prínosom aj pre svoje okolie, aj veľkým povzbudením. Tak ďakujem.
Žiga, Peter, podpredseda NR SR (2023-11-23):
239. Pán poslanec Janas.
Pellegrini, Peter, predseda NR SR (2024-02-08):
Pán poslanec má námietku, takže budeme hlasovať o námietke pána poslanca Galka. (Hlasovanie.) Prítomných 138 poslancov, za 59, proti 77, zdržal sa 1 poslanec, nehlasoval 1 poslanec. Námietku sme neschválili. Pán spravodajca, maličké strpenie. Panie poslankyne, páni poslanci, chcem vám len avizovať, teraz bude naozaj maratón jednotlivých bodov pána poslanca Galka. Ja v určitý moment, keď sa dostaneme niekde do stredu hlasovania, čaká nás ešte nejakých skoro 300 hlasovaní, tak ja niekde urobím nejakú 15-minútovú hygienickú prestávku, samozrejme, aby ste sa mohli niekde aj teda občerstviť. Pán poslanec, nech sa páči.
Kollár, Jozef, poslanec NR SR (2010-12-08):
Ďakujem pekne za slovo, pán predsedajúci. (Prerušenie vystúpenia predsedajúcim.)
P. Hrušovský, predseda NR SR: (2002-11-14):
J. Elsner, poslanec: Ďakujem za slovo. Ja som chcel len podotknúť, že  by sme  mali nad tým zamyslieť a prijať tento návrh, aby zmeny boli odsúhlasované v riadnom legislatívnom  konaní. Ľudia to nepochopia, jednoducho robíme si problém ako slovenský parlament.
Baláž, Radovan, poslanec NR SR (2019-11-28):
Vzhľadom na to, že zákon prerokúvame v skrátenom legislatívnom konaní, sme v treťom čítaní . Prosím, otvorte rozpravu.
V. Veteška, podpredseda NR SR: (2005-10-26):
J. Elsner, poslanec: Pán predsedajúci, nechcel som... (Hlas v sále: Skonči rokovanie!) Stanovisko ako spravodajcu.
Beblavý, Miroslav, poslanec NR SR (2017-05-18):
Ďakujem veľmi pekne pánovi poslancovi Dostálovi za jeho vystúpenie nielen preto, že ho podporil, tento návrh zákona, ale myslím si, aj za jeho argumentáciu. Tiež sa chcem pripojiť k tomu, že je podľa mňa prekvapujúce, že toto v našom právnom poriadku dodnes nie je zakotvené, lebo naozaj som nepočul ani pri tomto zákone, ani predtým žiadnu praktickú alebo logickú, alebo systémovú argumentáciu proti. Priznám sa, že zatiaľ asi jediný argument proti je, že to nevymyslela vládna koalícia. Čo ja chápem, že v tejto snemovni je nad všetko. Ale napriek tomu by podľa mňa stálo za zváženie, či takýto návrh, ktorý by jednoznačne pomohol, nikomu neuškodil a zároveň to nie je ani návrh nepodstatný, lebo každý, kto teda pracuje a má deti, vie, že je to pre tú rodinu veľké bremeno, keď vždy len jeden rodič môže pomôcť. Okrem teda ľudí, ktorí sú tak finančne zabezpečení, že im je toto všetko jedno, ale takých, bohužiaľ, v tejto krajine je málo. Takže preto si myslím, že tie argumenty pána poslanca Dostála, aj keď možno z takej konzervatívnejšej perspektívy, ale úplne rovnako prispeli k tomu, aby tento návrh zákona bol priechodný. Ďakujem.
Fitz, Peter, poslanec NR SR (2013-09-11):
Pán poslanec Viskupič dal návrh na vrátenie návrhu zákona na dopracovanie. Dajte, prosím, hlasovať o tomto návrhu pána poslanca.
Bugár, Béla, podpredseda NR SR (2018-02-01):
Ďakujem. Otváram rozpravu. Konštatujem, že do rozpravy som nedostal žiadnu písomnú prihlášku, preto sa pýtam, že kto sa hlási ústne do rozpravy. Pani poslankyňa Grausová ako jediná. Do rozpravy musíte odtiaľto z rečníckeho pultu, pani poslankyňa. Končím možnosť sa prihlásiť ústne do rozpravy. Slovo má pani poslankyňa.
Krajniak, Milan, minister práce, sociálnych vecí a rodiny SR (2022-05-06):
Ďakujem, pán podpredseda. Vážené dámy a páni, keďže sme začali v takej neformálnej atmosfére, tak dovoľte, aby som povedal, že mi nevadí, že pán poslanec Suja, hoci ospravedlnený, prišiel na môj bod, ale len vás chcem poprosiť, aby ste, pán podpredseda, preskúmali, či je v súlade s rokovacím poriadkom, že sa prihlási aj do rozpravy, alebo do faktickej, keď tu nie je. Ale neviem, však v poriadku, keď je to možné, tak... Ďakujem, pán podpredseda. Vážené dámy a páni, rokujeme o prvom čítaní návrhu zmien v I. dôchodkovom pilieri. Budeme o tom určite debatovať na tejto schôdzi, ale najmä na... v prípade, ak prejde do druhého čítania, na júnovej schôdzi, pretože je zrejmé, že vzhľadom na širokú zainteresovanosť koaličných, opozičných poslancov a na, povedal by som, široké spektrum predstáv, čo všetko by bolo treba vylepšiť a ako v I. pilieri, očakávam, predpokladám, pripúšťam a vítam túto diskusiu a budem sa snažiť úprimne hľadať a skĺbovať tieto názory, tak aby sme v druhom čítaní v júni našli čo najširší konsenzus k tomuto návrhu zákona. Veľmi zjednodušene, ja osobne považujem za najdôležitejšie skĺbiť tri parametre alebo tri veci, ktoré považujem za dôležité. Prvá vec je zmierniť diskrimináciu matiek s deťmi, ktoré sú dnes na dôchodku diskriminované, po druhé zaviesť tzv. individuálny dôchodkový strop a po tretie naviazať odchod do dôchodku na predlžovanie alebo na... naviazať ho na priemernú strednú dĺžku života človeka, ktorá sa na Slovensku, samozrejme, chvalabohu, predlžuje. Toto sú tri parametre, ktoré, si myslím, že by mala táto reforma a toto vylepšenie obsahovať, a nebránim sa diskusii o tom, ako tieto tri veci skĺbiť tak, aby to malo želaný efekt. Ja chcem povedať, že ten návrh, ktorý som predložil, spĺňa tie parametre, že z hľadiska dlhodobej udržateľnosti verejných financií, ktorá sa počíta v EÚ na 50 rokov, ju zlepšuje: dôchodkový systém o 1,86 %, z dlhodobého hľadiska verejné financie o 2,4 %. To znamená, že ten základný parameter je naplnený, a teraz ide o to, že tie jednotlivé prvky, ktoré vnútri toho systému sú, ako ich skĺbime, tak aby sme našli, pokiaľ možno, a ja som na to pripravený, čo najširší konsenzus v Národnej rade. Ďakujem veľmi pekne, pán predseda.
Grendel, Gábor, podpredseda NR SR (2020-09-22):
Ďakujem. Dávam slovo spravodajkyni, ktorú určil navrhnutý gestorský výbor pre zdravotníctvo, pani poslankyni Eve Horváthovej.
B. Bugár, podpredseda NR SR: (2002-12-12):
Štvrtú otázku v poradí položil pán poslanec Fajnor ministrovi obrany Slovenskej republiky Ivanovi Šimkovi: „Možno zoznámiť poslancov s konkrétnymi položkami jednotlivých rezortov finančného zabezpečenia NP PRENAME? Prosím, odpovedať aspoň za ministerstvo obrany“. Nech sa páči.
Urban, Miroslav, poslanec NR SR (2023-06-20):
Ďakujem za slovo. Pani poslankyňa, chcel by som vám poďakovať za ten druhý pozmeňovací návrh, kedy sa predlžujú teda lehoty odporúčania, predpisy liekov všeobecnými lekármi na doporučenie špecialistu pri ambulantnom vyšetrení na tých dvanásť mesiacov a po prepustení z ústavnej starostlivosti na tri mesiace. Ja myslím, že to pomôže odbremeniť tých špecialistov, že nemusia tak často chodiť k špecialistom. Možnože to zaťaží viacej všeobecných lekárov, ale pri tom recepte, myslím, že až taký problém to nebude, tam je na zváženie naozaj, že či naši pacienti vyžadujú tak časté kontroly u špecialistov, lebo je to iné v súkromnej sfére, iné je to v takej ústavnej starostlivosti. V ústavnej starostlivosti, tam nepotrebujeme príliš veľa až tak bodovať a nepotrebujeme toho pacienta vidieť tri mesiace, kdežto tí súkromníci si tých pacientov volajú veľmi často a tým to aj vyhovuje, pomaly každé tri mesiace aby chodili na kontroly a predpisovali im lieky, ale tým, že tých špecialistov je málo, tak naozaj to odporúčanie na dvanásť mesiacov veľa lekárom pomôže. Ďakujem.
Nicholsonová, Lucia, podpredsedníčka NR SR (2016-04-27):
Nech sa páči, pán poslanec Ondrej Dostál.
Sulík, Richard, predseda NR SR (2011-06-30):
Pán poslanec Kollár, nech sa páči.
Danko, Andrej, podpredseda NR SR (2023-12-19):
... text návrhu, tak vás prosím, že to stačí, odôvodnenie nemusíte čítať.
P. Minárik, poslanec: (2009-11-03):
Čo sa týka tejto snemovne, jakbysmet. Je tu niekoľko ľudí, ktorí musia čakať na svoju tému a kritizovať vystúpenia opozičných poslancov, keď sa to týka ich rezortov, ale inak mŕtvo. A nezaujímajú ani novinárov. Novinárov už dneska zaujímajú iba také vystúpenia, kde sa, ako oni hovoria, reže mäso krvavo na tenké plátky. Takže možnože si vaše odborné vystúpenie pozrie niekto, kto má chronickú nespavosť a v noci ho možno ocení.
V. Veteška, podpredseda NR SR: (2007-05-10):
(Prerušenie rokovania o 12.00 hodine.) (Pokračovanie rokovania o 14.03 hodine.) Druhý deň rokovania 10. schôdze Národnej rady Slovenskej republiky 10. mája 2007 o 14.03 hodine
Kaliňák, Robert, podpredseda vlády a minister vnútra SR (2012-05-15):
Ďakujem pekne. Vážená pani predsedajúca, vážené dámy poslankyne, páni poslanci, podľa § 35 ods. 2 zákona č. 428/2002 Z. z. o ochrane osobných údajov vám predkladám návrh na voľbu predsedu Úradu na ochranu osobných údajov Slovenskej republiky. V súvislosti s ukončením funkčného obdobia predsedu Úradu na ochranu osobných údajov Slovenskej republiky podávam návrh na voľbu JUDr. Eleonóry Kročianovej do tejto funkcie. Menovaná spĺňa kvalifikačné predpoklady a má predpoklady vykonávať túto funkciu. Pripomeniem iba, že tento úrad je veľmi dôležitý z pohľadu opätovného hodnotenia Slovenskej republiky pri vstupe do schengenského priestoru, s ktorým má pani JUDr. Kročianová naozaj široké skúsenosti, preto si myslím, že je najvhodnejšou kandidátkou na túto funkciu. Za podporu ďakujem.
Dubéci, Martin, poslanec NR SR (2024-10-23):
Ďakujem pekne. Ja to nebudem nejako naťahovať a radi by sme sa v rámci toho, že sa tu dejú zmeny vo výboroch, pripojili k tomuto uzneseniu vzhľadom na zmenu, ktorú robíme my medzi našimi poslancami, tak ja rovno prečítam pozmeňujúci návrh, ktorý sa týka teda našich poslancov a výmeny vo výboroch, a budem teda rád, keď poslanci a poslankyne z ostatných klubov tento návrh podporia. Takže idem to čítať. Pozmeňujúci návrh poslancov Národnej rady Slovenskej republiky Martina Dubéciho, Zuzany Mesterovej a Zuzany Števulovej k návrhu na zmeny v zložení výboru Národnej rady Slovenskej republiky a overovateľov Národnej rady Slovenskej republiky, tlač 553. Návrh na zmeny v zložení výboru Národnej rady Slovenskej republiky a overovateľov, tlač 553, sa mení a dopĺňa nasledovne: 1. V prvej vete sa slová „za Kresťanskodemokratické hnutie a poslancov – členov Klubu poslancov Národnej rady Slovenskej republiky za volebnú koalíciu SLOVENSKO, ZA ĽUDÍ, KÚ“ dopĺňajú slová: „a poslancov – členov Klubu poslancov Národnej rady Slovenskej republiky za hnutie Progresívne Slovensko“, 2. v časti „A. odvoláva“ sa za slová „poslankyňu Martinu Holečkovú z funkcie členky Výboru Národnej rady Slovenskej republiky pre sociálne veci,“ dopĺňa: „poslanca Ivana Štefunka (PS) z funkcie člena Zahraničného výboru Národnej rady Slovenskej republiky, poslanca Michala Saba z funkcie člena Výboru Národnej rady Slovenskej republiky pre pôdohospodárstvo a životné prostredie;“ 3. v časti „B. volí“ sa za slová „poslanca Martina Šmilňáka (KDH) za člena výboru Národnej rady Slovenskej republiky pre sociálne veci,“ dopĺňa: „poslanca Ivana Štefunka (PS) za člena Výboru Národnej rady Slovenskej republiky pre pôdohospodárstvo a životné prostredie, poslanca Michala Saba za člena Zahraničného výboru Národnej rady Slovenskej republiky;“ Názov uznesenia Národnej rady Slovenskej republiky sa upraví nasledovne: „Návrh na zmeny v zložení výborov Národnej rady Slovenskej republiky a overovateľov Národnej rady Slovenskej republiky (tlač 553).“ Ďakujem pekne.
Záhumenský, Marian, poslanec NR SR (2015-03-11):
Ďakujem pekne. Pán kolega Simon, sám dobre vieš, že predkladaný návrh zákona, ktorý teraz prerokovávame, je jednou z najvýznamnejších zmien, ktoré rezort životného prostredia pripravil v oblasti odpadového hospodárstva, a že tento zákon bolo potrebné urobiť ako nový a nie ako ďalšiu nejakú novelu po tých všetkých novelách, ktoré tu boli prezentované. Ale ja si nepamätám nejaké vystúpenie, tvoje vystúpenie k akémukoľvek zákonu, ktoré predkladala vláda Roberta Fica, kde by si nemal katastrofické scenáre. Ku každému jednému zákonu, akýkoľvek z akejkoľvek oblasti, z akéhokoľvek rezortu, predkladáš katastrofické scenáre, ako to má dopad na občanov, ako to bude mať, ako to budú ťažko finančne znášať, ako to budú vaši, naši starostovia ťažko znášať. Pritom naši starostovia, aj všetci, ktorí sa na tom podieľali, nepociťujú tú potrebu. Práve opačne, vítajú tento zákon. A ja som zvedavý, či po tom roku, keď sa nenaplnia tvoje slová, čo sa nenaplnia, či sa ospravedlníš rezortu životného prostredia, ministrovi, starostom, našim poslancom, ale hlavne občanom. Lebo tým dneska rozprávaš, zavádzaš ich, lebo nie všetci občania študujú legislatívu podrobne, aj keď sa ich bude týkať, a stále ich strašíš, že toto je zákon, ktorý im bude zvyšovať poplatky, „lebo“. A vytrhávaš z kontextu jednotlivé veci napriek tomu, že ako na výbore, na prvom čítaní, na výbore na všetky otázky bolo zodpovedané. A sám dobre si tú odpoveď dostal. Samozrejme, že ju nikdy neprijmeš, lebo to je tvoja filozofia videnia. Nečudujem sa tomu, ale ja si myslím, že aj občania prezreli tvoje správanie. Ďakujem.
Pellegrini, Peter, predseda NR SR (2015-03-17):
Hlasujeme o bode 120, ktoré navrhol vyňať na osobitné hlasovanie pán poslanec Simon, s odporúčaním gestorského výboru, je schváliť. (Hlasovanie.) Prítomných 88 poslancov, za hlasovalo 78, zdržali sa 4, nehlasovali 6. Bod sme schválili.
M. Číž, podpredseda NR SR: (2008-10-30):
(Hlasovanie.) Prítomných 136 poslancov, za návrh 78 poslancov, zdržalo sa 58 poslancov. Konštatujem, že sme schválili vládny návrh novely zákona č. 461/2003 Z. z. o sociálnom poistení. Teraz budeme hlasovať, vážené kolegyne, kolegovia, v druhom čítaní o vládnom návrhu zákona o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 740. Spoločná spravodajkyňa je pani poslankyňa Vaľová. Prosím ju, aby uvádzala hlasovanie.
Jurinová, Erika, podpredsedníčka NR SR (2013-10-30):
Ďakujem, pán poslanec, na vaše vystúpenie nie sú žiadne faktické poznámky. Tým, že to bol jediný prihlásený rečník, vyhlasujem rozpravu za skončenú. (Reakcia navrhovateľa.) V záverečnom slove? Áno, nech sa páči, dávam vám možnosť reagovať v záverečnom slove.
Zajačik, Vladimír, poslanec NR SR (2020-11-03):
Ďakujem pekne. Súdruh Blaha, keď vás tak počúvam a zatvorím oči, akoby som počúval rozhlas z 50. rokov minulého storočia. Toľko demagógie a červeného pátosu som naozaj počúval len v tých dobách v tzv. slobodnom rozhlase Československej republiky. Súdruhovia Gottwald a spol by z vás mali veľkú radosť. Aj tam sa hovorilo o rovnosti a o mieri a o čierno-bielom videní sveta. Aj tam sa hovorilo o demokracii a spravodlivosti pre všetkých. A ako to dopadlo? Všetci dobre vieme, ja za seba hovorím – vďaka. Vás a vašu ideológiu už nikdy viac. Ďakujem.
Pčolinský, Peter, podpredseda NR SR (2022-10-21):
Ďakujem pekne. Vyhlasujem týmto rozpravu za skončenú. Pani navrhovateľka, chcete ešte zaujať stanovisko? Nie. Pán spravodajca? Nech sa páči.
Beluský, Martin, poslanec NR SR (2021-09-22):
Ďakujem za slovo. No, je to až priam zarážajúce, že po všetkých týchto rôznych akciách, ako sú rôzne kampane, reklamy, sprostredkovateľský bonus, očkovacie lotérie, ale aj tie represívne veci, tie zákazy, príkazy, obmedzovania, že stále sa nenájde nikto, kto by za tieto vakcíny prevzal zodpovednosť, pretože sa o nich tvrdí, že sú bezpečné, že tie vedľajšie účinky nie sú až také závažné, ale stále sa nenájde niekto, kto by prevzal zodpovednosť za tie prípady, kedy naozaj niekto má to poškodené zdravie výraznejšie alebo to spôsobí smrť. A práve preto prichádzame s týmto návrhom zákona, pretože aspoň takýmto spôsobom musíme ochrániť tých ľudí, ktorí sa rozhodnú nepodrobiť sa tomuto lekárskemu experimentu, pretože nemôžu, nemôžu byť vyvíjané na nich represívne nátlaky, aby sa dali zaočkovať. Ak to niekto spraví dobrovoľne alebo s motívom sa obohatiť s tými peniazmi z tej lotérie, alebo iným spôsobom, samozrejme, nech to spraví, ale tí ostatní nech sú nechaní ostatnými orgánmi na pokoji.
Danko, Andrej, predseda NR SR (2017-09-06):
Prosím, prezentujme sa a hlasujme. (Hlasovanie.) Prítomných 135 poslancov, za 81, proti 17, zdržalo sa 37. Konštatujem, že sme uvedený návrh schválili, a pristúpime k hlasovaniu o pridelení návrhu výborom a určení gestorského výboru, ako aj lehoty na prerokovanie. Nech sa páči, pán poslanec.
Hrnčiar, Andrej, podpredseda NR SR (2017-10-10):
Ďakujem. Prerušujem rokovanie o tomto bode programu. A teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 630. Spoločná správa vo výboroch má tlač 630a. Odovzdávam slovo ministrovi zdravotníctva, aby aj tento vládny návrh zákona odôvodnil.
Puci, Róbert, poslanec NR SR (2018-03-13):
Ďakujem pekne. V rozprave vystúpil jeden pán poslanec. Nepredložil žiadny návrh, preto, pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Dej, Dávid, poslanec NR SR (2023-12-19):
Ďakujem pekne za slovo. Naty, tebe veľmi pekne ďakujem za tvoj príspevok v rozprave a hneď v úvode, ako si spomenula tú dôvodovú správu, že chýbajú ciele nového ministerstva cestovného ruchu a športu, tak si myslím, že pekné zrkadlo toho, ako v skutočnosti im na tejto téme záleží. Ale čo ma viac mrzí, je, že čím dlhšie túto diskusiu o vzniku novom ministerstve počúvame, tak tým viac mám pocit, ako zbytočné toto ministerstvo je. A rovnako tak ma mrzí, že tú diskusiu vedieme v podstate len sami medzi sebou s ďalšími kolegami a kolegyňami z opozície a keď už ani teda v tej dôvodovej správe sa nevieme dopátrať, čo sú teda tie ciele, ako to ministerstvo má fungovať v praxi... (Prerušenie vystúpenia predsedajúcim.)
Jurinová, Erika, podpredsedníčka NR SR (2012-06-21):
Pán poslanec Osuský, reakcia na faktické.
Pellegrini, Peter, predseda NR SR (2015-06-23):
Vážené panie poslankyne, vážení páni poslanci, budeme pokračovať v prerušenom rokovaní hlasovaním v prvom čítaní o návrhu poslanca Gála na vydanie zákona, ktorým sa dopĺňa zákon č. 25/2006 Z. z. o verejnom obstarávaní (tlač 1592). Poprosím pána poslanca Mikuša, aby hlasovanie uviedol. Pán poslanec Mikuš, uviesť hlasovanie o zákone pána poslanca Gála. (Hlasovanie o návrhu poslanca Národnej rady Slovenskej republiky Gábora Gála na vydanie zákona, ktorým sa dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 1592.)
Shahzad, Silvia, poslankyňa NR SR (2019-12-04):
Ďakujem. Ďakujem, pán kolega, že ste tam pripomenuli tú účinnosť tej jednej časti návrhu zákona, pretože ja som dneska ešte až do tejto chvíle bola v tom, že tam aj tá prvá časť sa bude týkať roku 2020 a nie až 2021. A to súvisí aj s tým, že tu prijímame zákony v skrátenom legislatívnom konaní a nemáme čas si ich dostatočne dopredu preštudovať, takže môžu sa stať takéto omyly. Takže ja sa za túto chybu, ktorú som dneska tiež pripomienkovala, ospravedlňujem. A zároveň to poukazuje na to, že naozaj tým, že sa prijímajú návrhy zákonov v skrátenom legislatívnom konaní, môžu sa robiť ďalšie chyby, ako to ukazuje tento návrh o minimálnom dôchodku. Ďakujem.